गिल ने छक्के के साथ पूरा किया सीजन का दूसरा शतक, कोहली की बराबरी की
Royal Challengers Bangalore Vs Gujarat Giants IPL Match LIVE Score Update; Follow IPL 2023 Latest News,  RCB vs GT  IPL Match Updates with DainikBhaskar (दैनिक भास्कर).
डिफेंडिंग चैंपियन गुजरात टाइटंस ने इंडियन प्रीमियर लीग 2023 के लीग स्टेज को 6 विकेट की जीत के साथ फिनिश किया है। टीम की इस जीत ने रॉयल चैलेंजर्स बेंगलुरु के प्लेऑफ में जगह बनाने के सपने को तोड़ दिया है।
डिफेंडिंग चैंपियन की इस जीत का जश्न अहमदाबाद से मुंबई तक मना, क्योंकि बेंगलुरु के हारने के साथ ही मुंबई टॉप-4 में प्रवेश कर गई। इंडियंस ने दिन के पहले मुकाबले में हैदराबाद को 8 विकेट से हराया। पढ़ें मैच रिपोर्ट
एम चिन्नास्वामी स्टेडियम में गुजरात ने टॉस जीतकर बॉलिंग चुनी। बेंगलुरु ने पहले बल्लेबाजी करते हुए 20 ओवर में 5 विकेट पर 197 रन बनाए। 198 रन का टारगेट गुजरात ने 19.1 ओवर में 4 विकेट पर हासिल कर लिया। अब पढ़ें मैच रिपोर्ट...
शुरुआत करते हैं उन 2 रिकॉर्ड से, जो RCB-GT मैच में बनें...
कोहली के बाद गुजरात के गिल ने सेंचुरी जमाई
इस बेहद रोमांचक मुकाबले में बेंगलुरु के ओपनर विराट कोहली (61 बॉल पर नाबाद 101) ने सीजन का दूसरा शतक जमाया। विराट के इस शतक का जवाब गुजरात के ओपनर शुभमन गिल ने अपने सीजन के दूसरे शतक के साथ दिया। उन्होंने 20वें ओवर की पहली बॉल पर छक्का जमाते हुए 52 बॉल में शतक पूरा किया, हालांकि युवा बल्लेबाज गिल लीग में सबसे ज्यादा शतक जमाने की सूची में कोहली से 5 सेंचुरी दूर हैं। मैच समाप्ति के बाद कोहली ने इस युवा बैटर का उत्साह बढ़ाया।
अगले ग्राफिक्स में देखिए कोहली बनाम गिल
एनालिसिस : गिल-विजय की साझेदारी से हारी बेंगलुरु
करा या मरो के मुकाबले में बेंगलुरु गिल और विजय शंकर की साझेदारी से हारी। टीम के गेंदबाज गुजरात को शुरुआती झटके नहीं दे सके। ऐसे में टॉप ऑर्डर पर गुजरात के लिए दो साझेदारी हुईं। गिल ने साहा के साथ 25 रन जोड़े फिर विजय शंकर के साथ दूसरे विकेट लिए 123 रन की पार्टनरशिप की। यहीं से अंतर पैदा हुआ।
बेंगलुरु की ओर से विराट कोहली ने (61 बॉल पर नाबाद 101) शतक जमाकर टीम का स्कोर 200 के करीब पहुंचाया, जो चिन्नास्वामी स्टेडियम के लिहाज से थोड़ा छोटा था। टीम के लिए कोहली के अलावा दूसरा बल्लेबाज बड़ी पारी नहीं खेल सका। कप्तान फाफ डु प्लेसिस ने 28, माइकल ब्रेसवेल ने 26 और अनुज रावत ने 23 रन का योगदान दिया। गुजरात के लिए नूर अहमद ने 2 विकेट लिए। मोहम्मद शमी, यश दयाल और राशिद खान को एक-एक विकेट मिला।
जवाब में गुजरात के लिए शुभमन गिल (52 बॉल पर नाबाद 104 रन) ने भी सेंचुरी जमाई, जबकि विजय शंकर (35 बॉल पर 53 रन) ने सीजन की तीसरी फिफ्टी जमाई। बेंगलुरु के लिए मोहम्मद सिराज ने दो विकेट लिए। हर्षल पटेल और विजय कुमार वैशाक को एक-एक विकेट मिला। देखिए बेंगलुरु-गुजरात मैच का स्कोरकार्ड
यहां जानिए कैसे गिरे किसके विकेट
ऐसे गिरे गुजरात के विकेट 
ऐसे गिरे बेंगलुरु के विकेट 
अब ग्राफिक्स में पावरप्ले कॉन्टेस्ट...
बेंगलुरु की शुरुआत बेहतर, लेकिन मैच हारी
पावरप्ले कॉन्टेस्ट में बेंगलुरु ने बाजी मारी, लेकिन टीम मैच गंवा बैठी। बेंगलुरु ने पहले 6 ओवर में बगैर नुकसान के 62 रन बनाए, जबकि गुजरात ने इतने ही ओवर में एक विकेट पर 51 रन बनाए।
अब ग्राफिक्स में देखिए लीग स्टेज के टॉप स्कोरर और टॉप विकेटटेकर...
अब मैच का LIVE कवरेज...
यहां से गुजरात की पारी
विजय शंकर की 34 बॉल पर फिफ्टी
विजय शंकर ने इस सीजन का तीसरी फिफ्टी जमाई। उन्होंने 34 बॉल पर हाफ सेंचुरी पूरी की। यह विजय शंकर के करियर की छठी IPL फिफ्टी है। उन्होंने 35 बॉल पर 151.43 के स्ट्राइक रेट से 53 रन बनाए।
गिल ने 52 बॉल पर जमाई सीजन की दूसरी सेंचुरी
गुजरात के ओपनर शुभमन गिल ने सीजन की दूसरी सेंचुरी जमाई। उन्होंने 52 बॉल में सेंचुरी पूरी की। यह गिल के करियर की दूसरी IPL सेंचुरी है।
विजय-गिल की शतकीय साझेदारी
25 रन पर पहला विकेट गंवाने के बाद विजय शंकर और शुभमन गिल ने गुजरात की पारी को संभाला। दोनों ने दूसरे विकेट के लिए 71 बॉल पर 123 रन की शतकीय साझेदारी की। इस साझेदारी को विजयकुमार वैशाक ने विजय शंकर को आउट कर तोड़ा।
गुजरात ने पावरप्ले में गंवाया पहला विकेट 
198 रन का टारगेट चेज करते हुए गुजरात ने पावरप्ले में पहला विकेट गंवा दिया। टीम ने 6 ओवर में एक विकेट पर 51 रन बनाए। ओपनर ऋद्धिमान साहा 12 रन बनाकर आउट हुए। उन्हें सिराज ने पवेलियन भेजा।
यहां से बेंगलुरु की पारी...
कोहली का 7वां शतक
विराट कोहली ने IPL-2023 में लगातार दूसरा शतक जमा दिया है। विराट ने 101 रन नाबाद पारी में 61 गेंदों का सामना किया और 13 चौके और 1 छक्का जमाया। उन्होंने 60 बॉल पर सेंचुरी जमाई। विराट ने चार दिन पहले सनराइजर्स हैदराबाद के खिलाफ भी शतक जमाया था। यह विराट का 7वां IPL शतक है और वे इस लीग के इतिहास में सबसे ज्यादा शतक जमाने वाले बल्लेबाज बन गए हैं। उन्होंने वेस्टइंडीज के क्रिस गेल को पीछे छोड़ा। गेल के नाम 6 शतक हैं।
फाफ-कोहली के बीच 67 की साझेदारी
ओपनर्स ने बेंगलुरु को शानदार शुरुआत दिलाई। कप्तान फाफ डु प्लेसिस और विराट कोहली के पेयर ने 43 बॉल पर 67 रन बनाए। इस साझेदारी को नूर अहमद ने डु प्लेसिस को आउट कर तोड़ा। दोनों ने सीजन में 8वीं बार 50+ की पार्टनरशिप की है।
​​​​​​बेंगलुरु की विस्फोटक शुरुआत 
करो या मरो मुकाबले में बेंगलुरु ने विस्फोटक शुरुआत की। टीम ने 6 ओवर में बिना नुकसान के 62 रन बना लिए हैं। कप्तान फाफ डु प्लेसिस और विराट कोहली ने अर्धशतकीय ओपनिंग साझेदारी की।
फोटोज में देखिए बेंगलुरु-गुजरात मैच का रोमांच
एक बदलाव के साथ उतरी RCB, GT में चेंज नहीं
RCB में एक बदलाव हुआ है। करण शर्मा की जगह हिमांशु शर्मा को जगह मिली है, जबकि हार्दिक ने टीम में कोई बदला नहीं किया है।
दोनों टीमों की प्लेइंग-11
रॉयल चैलेंजर्स बेंगलुरु : फाफ डु प्लेसिस (कप्तान), विराट कोहली, ग्लेन मैक्सवेल, महिपाल लोमरोर, माइकल ब्रेसवेल, अनुज रावत (विकेटकीपर), दिनेश कार्तिक, वेन पार्नेल, हर्षल पटेल, मोहम्मद सिराज और विजयकुमार वैशाक।
इम्पैक्ट प्लेयर : हिमांशु शर्मा, सुयश प्रभुदेसाई, फिन एलेन, सोनू यादव और आकाश दीप।
गुजरात टाइटंस : हार्दिक पंड्या (कप्तान), ऋद्धिमान साहा (विकेटकीपर), शुभमन गिल, दासुन शनाका, डेविड मिलर, राहुल तेवतिया, मोहित शर्मा, राशिद खान, नूर अहमद, यश दयाल और मोहम्मद शमी।
इम्पैक्ट प्लेयर्स : विजय शंकर, श्रीकर भरत, शिवम मावी, साई किशोर और अभिनव मनोहर।